പ്രായപൂര്ത്തിയാകാത്ത പെണ്കുട്ടിയെ തട്ടിക്കൊണ്ടുപോയി പീഡിപ്പിച്ചു 24കാരനായ യുവാവും ഒളിവില് കഴിയാന് സഹായിച്ച സുഹൃത്തും അറസ്റ്റില്: പെണ്കുട്ടിയെ കണ്ടുകിട്ടിയത് മാതാപിതാക്കളുടെ പരാതിയെ തുടര്ന്ന് നടത്തിയ പൊലീസ് അന്വേഷണത്തില് മുണ്ടക്കയം: പ്രായപൂര്ത്തിയാകാത്ത പെണ്കുട്ടിയെ തട്ടിക്കൊണ്ടുപോയി ഒളിവില് താമസിപ്പിച്ചു പീഡിപ്പിച്ച 24കാരനായ യുവാവും ഒളിവില് കഴിയാന് സഹായിച്ച സുഹൃത്തും അറസ്റ്റില്. കോരുത്തോട് പനയ്ക്കച്ചിറ പുളിമൂട്ടില് ബിജേഷ് 24, ഏറ്റുമാനൂര് തേനക്കര ഷെബിന് 22 എന്നിവരാണ് അറസ്റ്റിലായത്. പെണ്കുട്ടിയുടെ മാതാപിതാക്കളുടെ പരാതിയെ തുടര്ന്ന് നടത്തിയ അന്വേഷണത്തിലാണ് അറസ്റ്റ്. 17 വയസ്സുള്ള മകളെ കാണാനില്ലെന്നു മാതാപിതാക്കള് പൊലീസില് പരാതി നല്കി. ഇതേ തുടര്ന്നുള്ള അന്വേഷണത്തിലാണ് ഇരുവരും അറസ്റ്റിലായത്. പെണ്കുട്ടിയുമായി ബിജേഷ് അടുപ്പത്തിലായിരുന്നു. വീട്ടില് നിന്നു പെണ്കുട്ടിയെ കൂട്ടിക്കൊണ്ടുപോയ ബിജേഷ് ഏറ്റുമാനൂരിലെത്തി ഷെബിന്റെ സഹായത്തോടെ അവിടെ താമസിച്ചു. ബിജേഷ് മുന്പും സമാന കേസില് അറസ്റ്റിലായിട്ടുണ്ട്. ഷെബിന്റെ പേരില് നേരത്തേ കൊലപാതകശ്രമക്കേസും ഉള്ളതായി പൊലീസ് പറഞ്ഞു. സിഐ ഷൈന്കുമാറിന്റെ നേതൃത്വത്തിലാണു പ്രതികളെ പിടികൂടിയത്. Stories you may Like